ವಾಸ್ತವವಾಗಿ ದಿವಸದ ಹೆಸರಿಗೂ ವ್ಯಕ್ತಿಗೆ ಸಂಭವಿಸಬಹುದಾದ ಶುಭಾಶುಭಗಳಿಗೂ ನಡುವೆ ಯಾವ ಸಂಬಂಧವೂ ಇಲ್ಲ. ದಿವಸದ ಗಳಿಗೆಗೂ ಉದ್ದಿಷ್ಟಕಾರ್ಯಕ್ಕೆ ಒದಗಬಹುದಾದ ಜಯಾಪಜಯಗಳಿಗೂ ನಡುವೆ ಯಾವ ಸಂಬಂಧವೂ ಇಲ್ಲ. ಇಸವಿ ಸಂಖ್ಯೆ ಅಥವಾ ಸಂವತ್ಸರ ನಾಮಕ್ಕೂ ಸಂವತ್ಸರ ಫಲಕ್ಕೂ ಯಾವ ಸಂಬಂಧವೂ ಇಲ್ಲ. ರಾಹುಕಾಲ, <MASK>, ಕೃತ್ತಿಕೆ, ಶೂನ್ಯ ಮಾಸ, ಗ್ರಹಣ, ಮುಹೂರ್ತ ಮುಂತಾದವುಗಳ ಸುತ್ತ ಹೆಣೆದುಕೊಂಡಿರುವ ಅಳುಕು ಅಂಜಿಕೆಗಳಿಗೆ ಯಾವ ಭೌತ ಅಥವಾ ಖಗೋಳವೈಜ್ಞಾನಿಕ ಆಧಾರವೂ ಇಲ್ಲ. ವ್ಯಕ್ತಿಯ ಹಿತಾಹಿತಗಳನ್ನಾಗಲೀ ಭವಿಷ್ಯ ಜೀವನವನ್ನಾಗಲೀ ಪ್ರಭಾವಿಸುವ ಅಥವಾ ನಿಯಂತ್ರಿಸುವ ಯಾವ ಅತಿಮಾನವ ಶಕ್ತಿಯೂ ಇಲ್ಲ. ನಾವು ನಮ್ಮ ಸೌಕರ್ಯಕ್ಕೋಸ್ಕರ ನಿರ್ಮಿಸಿರುವ ಕಾಲಗಣನೆಗೆ ಖುದ್ದು ನಾವೇ ಹೆದರುವ ಅಗತ್ಯ ಖಂಡಿತ ಇಲ್ಲ. ದೇವರು ಕೂಡ ಅಷ್ಟೆ: ಕೇವಲ ಮಾನವ ಕಲ್ಪನೆ. ಈಗ್ಗೆ ಸು. 2800 ವರ್ಷಗಳ ಹಿಂದೆ ಕಾಲ್ಡೀಯನ್ನರು ಪ್ರವರ್ತಿಸಿದ ನಿಷ್ಕೃಷ್ಟ ವೀಕ್ಷಣೆ, ವೈಜ್ಞಾನಿಕ ವಿಶ್ಲೇಷಣೆ, ನಿಗಮಿಸಿದ ತತ್ತ್ವ ಮತ್ತು ವಿಧಿಸಿದ ಸೂತ್ರ ನಮ್ಮನ್ನು ಬೆರಗುಗೊಳಿಸುವಂತಿವೆ.
ವಾರ
ನಕ್ಷತ್ರ ಶುಕ್ರ ಚಂದ್ರ ಭರಣಿ